|  |  |
| --- | --- |
| Republika Hrvatska  Ministarstvo znanosti i obrazovanja  Proračunski korisnik:  Osnovna škola JELENJE-DRAŽICE  Školska 53, Dražice 51218 | RKP: 11228  MB: 03328457  IBAN: HR:5724020061100109952  OIB: 13646812962 |

Dražice, 29. siječnja 2024.

**BILJEŠKE UZ FINANCIJSKA IZVJEŠĆA**

**OD 1. SIJEČNJA DO 31. PROSINCA 2023. GODINE**

Obveza sastavljanja Financijskog izvješća i Bilješki uz financijske izveštaje propisano je člankom 139. Zakona o proračunu (NN br. 144/21.) i Pravilnikom o financijskom izvještavanju u proračunskom računovodstvu (NN, broj 37/22.)

Škola je javna ustanova koja obavlja djelatnost odgoja i obrazovanja u osnovnoj školi.

Škola je pravna osoba koja se, nakon što od nadležnog Ministarstva pribavi riješenje o početku rada, upisuje u sudski registar nadležnog Trgovačkog suda te u zajednički elektronički upisnik ustanova osnovnog i srednjeg školstva koji vodi Ministarstvo znanosti i obrazovanja.

Osnivač škole je Primorsko-goranska županija.

Osim odgoja i obrazovanja škola pruža i dodatne usluge u obrazovanju, a odnose se na prehranu učenika (učenička marenda i ručkovi i užina za produženi boravak).

Škola nije u sustavu PDV-a.

Osnovna škola Jelenje-Dražice obavlja djelatnost u jutarnjoj smjeni. Škola ima dvije grupe produženog boravka.

U školi je zaposleno ukupno 53 radnika, od čega 11 učitelja razredne nastave (od toga 1 zamjena-bolovanje), 26 učitelja predmetne nastave (od toga 2 zamjene-bolovanje), 2 učiteljice u produženom boravku, 3 stručna suradnika, 10 radnika administrativno-tehničkog osoblja i ravnateljica.

Školsku godinu 2023./2024. OŠ Jelenje-Dražice polazi 381 učenik. Škola ima 20 razrednih odjeljenja.

Školu pohađaju 33 učenika koji imaju Rješenje o primjerenom obliku školovanja Ureda državne uprave PGŽ-e te s njima radi 1 učiteljica razredne i 16 učitelja predmetne nastave.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

Šifra 6- Ukupni prihodi škole uvećani su zbog povećanja plaće i zbog povećanog broja korisnika školskih obroka.

Šifra 63- Prihodi pomoći MZO i JLS Općine Jelenje uvećani su u odnosu na prošlu 2022. godinu zbog povećanja osnovice za plaću i povećanog broja korisnika produženog boravka i školskih obroka.

Šifra 6361- Prihodi tekućih pomoći proračunskim korisnicima iz proračuna koji im nije nadležan povećani su u odnosu na prošlogodišnje razdoblje zbog povećanja osnovice za plaće te zbog Odluke Ministarstva o sufinanciranju troškova prehrane učenika osnovnih škola, na način da svaki učenik dnevno ima osiguran besplatan obrok.

Šifra 6413 - Prihodi od kamata na depozite po viđenju u 2023. godini neznatno su povećani u odnosu na prethodnu godinu zbog priliva sredstava na račun škole za isplatu plaća PB i PUN, te zbog kupovine udžbenika, kao i zbog naplate štete od osiguravajuće kuće Wiener, a sve u vezi nastale štete na krovištu zgrade, koja je bila isplaćena po završetku radova.

Šifra 6526- Ostali nespomenuti prihodi u odnosu na prošlogodišnje razdoblje neznatno su umanjeni zbog Odluke Ministarstva znanosti i obrazovanja o besplatnim obrocima, te povećanju broja korisnika usluge produženog boravka.

Šifra 66- Dobivene donacije uvećane su u odnosu na prošlo obračunsko razdoblje, a dobiven je uredski materijal (Narodne novine), zatim sportski dresovi (Foto Kurti), te 10 kompleta šahovskih garnitura motiv Dubrovnik (Općina Jelenje) i 350.00 € za potrebe odgojno-obrazovnog rada škole od Thermotechnika.

Šifra 67- Temeljem Odluke o kriterijima, mjerilima i načinu za utvrđivanje financiranja minimalnog financijskog standarda za decentralizirane funkcije osnovnog školstva u 2023. godini prihod od nadležnog proračuna PGŽ neznatno je uvećan u odnosu na prošlo izvještajno razdoblje zbog zapošljavanja još jednog pomoćnika u nastavi.

Šifra 3-Rashodi poslovanja uvećani su zbog povećanja osnovice za isplatu plaća i zbog povećanja cijena materijala i energenata.

Šifra 3111-Plaće za redovan rad uvećane su zbog povećanja osnovice od 2% od 01.04.2023., zatim povećanja osnovice od 5%, te privremenog dodatka na plaću po Odluci Vlade Republike Hrvatske počevši od 01.06.2023. godine.

Šifra 3113-Plaća za prekovremeni rad uvećana je zbog velikog broja bolovanja inemogućnosti pronalaženja kadra za zamjenu.

Šifra 313-Doprinosi na plaće povećani su iz već spomenutih razloga uvećanja plaća.

Šifra 3133-Doprinosi su koji se više ne plaćaju no međutim u izvještajnom razdoblju se pojavljuju zbog isplata po osnovi tužbi.

Šifra 3211-Povoljnija epidemiološka situacija u odnosu na prošlo izvještajno razdoblje omogućila je odlazak djelatnicima na službena putovanja i izvršenje kurikuluma (terenska nastava), stoga su povećana u odnosu na prošlu godinu.

Šifra 3212-Naknade za prijevoz povećane su iz razloga što u izvještajnom razdoblju nije bilo rada od kuće te je došlo do povećanja cijena autobusnih karata i povećanja naknade po prijeđenom kilometru za djelatnike koji ostvaruju navedeno pravo.

Šifra 322 – Rashodi za materijal i energiju uvećani su u odnosu na prošlu godinu, zbog povećanja broja korisnika školskih obroka i zbog povećanja cijena materijala.

Šifra 3222- Znatno je uvećana u odnosu na 2022. godinu zbog povećanja korisnika školskih obroka, a sve zbog Odluke Ministarstva znanosti i obrazovanja kojom svi učenici dobivaju besplatan obrok.

Šifra 3223-Stavkaenergije neznatno je umanjena zbog klimatskih uvjeta, naime jesen je bila neočekivano topla, stoga i manja potrošnja peleta.

Šifra 3231-Usluga telefona, pošte i prijevoza uvećana je zbog praćenja kurikularnih programa, a sve već navedeno zbog ukidanja mjera izazvanih pandemijom Covid-19.

Šifra 3232-Usluge tekućeg i investicijskog održavanja uvećane su u odnosu na prošlo izvještajno razdoblje zbog završetka radova na sanaciji krova izazvane uslijed nepovoljnih vremenskih uvjeta u veljači 2022.

Šifra 3236-Zdravstvene i veterinarske usluge uvećane su zbog obaveznih liječničkih pregleda za zaposlenike temeljem kolektivnog ugovora.

Šifra 3239-Ostale uslugeuvećane su zbog povećanog broja korisnika produženog boravka te troškova nastalih realizacijom kurikularnih programa kao i zbog novonastalih povećanih troškova vezanih uz sigurnost zgrade.

Šifra 3433-Zatezne kamate nastale su zbog isplate potraživanja uslijed sudskih tužbi po pitanju plaće.

Šifra 3812- Novi troškovi nastali su za higijenske potrebe Odlukom Ministarstva znanosti i obrazovanja.

Šifra 11K- Sredstva su umanjena zbog plaćanja računa po osnovi osiguranja, za štetu koju smo platili po dovršetku radova na krovištu škole.

**BILJEŠKE UZ BILANCU**

Prema čl. 70 st. 2 Zakona o uvođenju eura kao službene valute u Republici Hrvatskoj (NN, broj 57/22., 88/22), stanja u kunama prenesena iz poslovnih knjiga za 2022. godinu preračunavaju se u euro uz primjenu fiksnog tečaja konverzije 1 euro = 7,53450 kuna i sukladno pravilima za preračunavanje i zaokruživanje.

|  |  |  |  |  |  |
| --- | --- | --- | --- | --- | --- |
| Rn | Opis stavke | Stanje u kn 31.12.2022. | Konverzija kune u eure | Početno stanje 01.01.2023. € | Razlika |
|  | IMOVINA | 42.597.238,74 | 5.653.625,15 | 5.653.625,54 | 0,39 |
| 0 | Nefinancijska imovina | 41.773.190,21 | 5.544.255,12 | 5.544.255,23 | 0,11 |
| 111 | Novac u banci | 150.478,74 | 19.971,96 | 19.971,96 |  |
| 12 | Potraživanja | 75.390,87 | 10.006,09 | 10.006,09 |  |
| 16 | Potraži. za prih.posl. | 47.637,70 | 6.322,61 | 6.322,87 | 0,26 |
| 191 | Rash.budućih razdo. | 2.747,93 | 364,71 | 364,72 | 0,01 |
| 193 | Kontinuirani rashodi | 547.793,29 | 72.704,66 | 72.704,67 | 0,01 |
|  | OBVEZE I VLASTITI IZVORI | 42.597.238,74 | 5.653.625,15 | 5.653.625,54 | 0,39 |
| 2 | Obveze | 660.776,44 | 87.700,10 | 87.700,15 | 0,05 |
| 911 | Vlastiti izvori | 41.773.190,21 | 5.544.255,12 | 5.544.255,23 | 0,11 |
| 92211 | Višak prihoda poslovanja | 204.343,35 | 27.121,02 | 27.121,05 | -0,03 |
| 92222 | Manjak prih. nefin. imovine | 88.708,96 | 11.773,70 | 11.773,70 |  |
| 96 | Obr. prihodi posl. | 47.637,70 | 6.322,61 | 6.322,87 | 0,26 |

Šifra B001 - Imovina u odnosu na prošlu godinu umanjena je za godišnji obračun amortizacije.

Šifra 1- Financijska imovina neznatno je uvećana u odnosu na 2022. godinu, a sastoji se od sredstava na žiro računu, potraživanja od HZZO-a za bolovanja, potraživanja po računima za produženi boravak izdanih u prosincu 2023. godine i od kontinuiranih troškova za plaću 12/2023. godine.

Šifra 129- Potraživanja za bolovanja, svake se godine tijekom prosinca kompenziraju na razini HZZO i MZO.

Šifra 165- Potraživanja su od roditelja za uslugu produženog boravaka. Kako su neki računi teško naplativi uza sve napore, izvršen je ispravak potraživanja za račune koji su u dospijeću starijem od 1 godine (Šifra 169). Računi za produženi boravak dostavljaju se roditeljima po izvršenju usluge krajem svakog mjeseca, stoga su tako i nastala navedena potraživanja.

Šifra 193- Kontinuirani su troškovi koji se odnose isključivo na plaću za prosinac 2022. godine.

Šifra B003- Obveze obuhvaćaju plaće za prosinac 2022. godine koje su isplaćene u siječnju 2023. godine, kao i obveze za materijalne rashode koji su u okviru planiranih i također su podmireni tijekom siječnja 2023. godine.

Šifra 239- sastoji se od obveza povrata sredstava za bolovanje resornom Ministarstvu.

Šifra 996- Vanbilančni zapisi – tuđa imovina dobivena na korištenje, sukladno programu e-Škola: Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće, umanjeni su zbog Odluke Ministarstva znanosti i obrazovanja u prijenosu određenog broja tableta i prijenosnih računala u upotrebu.

**BILJEŠKE UZ OBRAZAC OBVEZE**

Korisnik je tijekom 2023. godine redovno podmirivao svoje obveze. Obveze iskazane na dan 31. prosinca 2023. godine odnose se isključivo na režijske troškove prosinca, isplaćene već tijekom siječnja 2023. godine, te na kontinuirane troškove plaće za prosinac 2023.godine., također isplaćene u siječnju. Škola nema dospjelih obveza na kraju izvještajnog razdoblja.

Šifra V010- Prikazuje sredstva koja su u obvezi povrata u državni proračun, a vezana su uz isplate bolovanja na teret HZZO-a, nalaze se iskazana u obvezama, a ista će biti zatvorena kompenzacijom na kraju poslovne godine.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

Šifra 096- Uvećana je uvećana je u odnosu na prošlu godinu zbog uvođenja besplatnih obroka za sve učenike.

**BILJEŠKE UZ OBRAZAC VRIO**

Tijekom 2023. godine imovina je uvećana za donaciju knjiga za knjižnicu, te za opremu koju smo prošlih godina koristili kao tuđu imovinu, a ove godine smo je Odlukom ministarstva znanosti i obrazovanja stavili u upotrebu.

OSOBA ZA KONTAKT: ZAKONSKI PREDSTAVNIK

\_\_\_\_\_\_\_\_\_\_\_\_\_\_\_\_\_\_\_\_\_

Sofija Sudan \_\_\_\_\_\_\_\_\_\_\_\_\_\_\_\_\_\_\_\_\_\_

Dejana Paškvan-Žeželj,prof.